Știri de ultimă oră, Mikel Arteta va semna o prelungire a contractului
până la finalul sezonului 2024-2025.
- Pa! - Pa!
- Pa, iubitule!
E o decizie bună?
Aș fi așteptat până în vară,
dar pare începutul unei călătorii pentru Arteta.
Copiii citesc știrile.
„Pleci în altă parte?” „Ce se întâmplă?”
„O să fii concediat dacă mai pierzi un meci.”
STADIONUL EMIRATES
Sunt încântat, dar e ca un nou început.
Vrem să jucăm în Liga Campionilor sezonul viitor,
ăsta e obiectivul nostru.
E soare afară, e o zi frumoasă,
vreau să mă bucur de ea, pentru că ne-ați fost aproape
și înțelegeți că meseria asta are momente dificile
și trebuie să te bucuri de cele plăcute.
Când vin la stadion, parcă e zi de meci.
- Serios? - Da.
- Cum te simți? - Bine.
- La cine sunt actele? - Nu!
- Ai uitat... - Aveai o sarcină doar!
Ca la nuntă, când nu mai găsești inelul.
Cred că asta transmite un mesaj puternic.
Îți schimbă imaginea, pentru că nu așteptăm finalul de sezon.
E ceva puternic.
- Felicitări! - Mulțumesc mult.
Alegerea momentului m-a surprins.
Mai e mult din acest sezon,
mai sunt multe meciuri, multe situații de decis.
Vă place ce faceți. Se cheamă „pasiune”.
Trebuie să credem. Trebuie să avem energie.
Arătați-le cât de mult vă pasă.
Haide!
TOTUL SAU NIMIC ARSENAL
NARAT DE DANIEL KALUUYA
CENTRUL DE PREGĂTIRE AL LUI ARSENAL
Mai sunt cinci partide din campionat.
Arsenal e pe patru în Premier League,
după victorii importante cu Chelsea și Manchester United.
Paul mi-a dat tricoul din weekend.
Cine?
Cu autograful lui Cristiano.
Ce? Bună glumă!
Ești invidios.
Al cui e? Al lui Ronaldo?
O să primesc și eu unul.
E în joc participarea în Liga Campionilor
și Mikel convoacă prima ședință de echipă, pentru a discuta problemele din apărare.
Vreau să vă aflu părerea despre meci. Cum vi s-a părut?
Cred că am început bine.
Dar în unele momente le-am dat speranțe.
Laca, de ce crezi că le-am dat speranțe?
Pentru că vedem că jucăm bine
și ne mai pierdem concentrarea,
începem să pierdem mingi
și ne facem singuri probleme.
A fost o victorie excelentă, dar am avut noroc
și am avut noroc exact când aveam nevoie.
Așa a fost și cu Chelsea și cu Southampton.
Rezultatul e diferit, asta ne bucură,
dar trebuie să fim conștienți că putem îmbunătăți multe lucruri.
În weekend trebuie să creștem nivelul. La treabă!
Presiunea e mare. Mai repede!
Sunt tineri, năvalnici, vor totul.
Așteptările sunt mari, dar le-au făcut față cu brio.
LEGENDĂ A LUI ARSENAL
Dar o să fie tot mai greu.
Cine pierde mingea face cinci flotări.
Echipa asta trebuie să câștige fiecare meci. Asta e presiunea.
Bine. Flotări!
Marja de eroare e infimă.
Eu nu sunt pe teren, să iau decizii,
decizii bune sau rele, care te afectează în timpul meciului.
Folosește omul liber, Ben!
Bine, Emile, Granit!
Cel mai dificil aspect e presiunea.
Poți fi bun...
MIJLOCAȘ
...dar când presiunea e mare, totul se schimbă.
Da, nu primiți gol!
Bine, Jack! Ai grijă, Laca!
Vorbește normal!
Am spus să vorbești normal.
Vorbește normal!
Te rog, vorbește normal!
Încetați!
E în regulă.
E ceva normal în fotbal.
ATACANT
Când vrei să câștigi, e normal.
Dacă nu-ți pasă, nu se întâmplă așa ceva.
Când ne-am întors în vestiar, i-am cerut scuze,
pentru că uneori o iei razna.
E dorința de victorie.
Pe lângă intensitatea finalului de sezon,
o problemă pentru Mikel sunt și accidentările.
Mai jos acum.
Înainte, după meciuri erau dureri mediale, dar...
E o tumefiere acolo.
Nu-ți place asta, nu?
Tot te doare?
Da, în zona medială.
Dacă ar fi să pariez, aș spune că sunt tendoanele mediale.
Accidentarea fundașului Ben White nu e gravă,
dar îl împiedică să joace în weekend.
Rob Holding, de 26 de ani, e un alt fundaș central al echipei.
În acest sezon, a jucat mai mult
ca rezervă intrată pe final de meci, ca să întărească apărarea.
E ca un protocol, intram când aveam unu la zero.
FUNDAȘ
Sau la doi la unu, în minutul 80, intram să menținem scorul.
Dacă ăsta e rolul meu anul ăsta, foarte bine.
Echipa de filmare te consideră cel mai fericit de aici.
Mi se spune deseori: „De ce ești mereu așa de fericit?”
Ești plătit să joci fotbal. De ce să nu fii fericit?
Pentru următoarea partidă, Arsenal călătorește 8 km până în estul Londrei,
iar Rob Holding e titular.
Un derby londonez în Premier League, calificarea în Liga Campionilor
fiind obiectivul pentru West Ham și Arsenal.
WEST HAM UNITED - ARSENAL STADIONUL LONDON - 1 MAI 2022
Ben White lipsește, are probleme musculare,
e înlocuit de Rob Holding.
În viață, când șansa ți se ivește, există două posibilități.
Aștepți să vină la tine sau te duci către ea.
Echipa mea, voi, o să ne ducem către ea din primul minut.
Cum am făcut și cu Manchester United.
Vreau ca toți să fiți atacanți.
Aveți inițiativă, asumați-vă riscuri, să simtă că vrem să câștigăm.
Vreau să văd asta pe fețele voastre din primul minut.
Nu fac față energiei noastre.
Trebuie să fim agresivi, inteligenți și ambițioși.
Trebuie s-o demonstrăm din primul minut. Să mergem!
Haide!
Arsenal are lovitura de începere.
Coufal pasează pe jos. O ocazie pentru Benrahma!
Holding blochează excelent!
Nketiah driblează frumos, e la marginea careului, șutează, Fabianski apără!
Meciul a început cu un ritm foarte alert.
Saka execută cornerul.
Arsenal reușește să puncteze
și e un moment deosebit pentru Rob Holding.
E primul său gol în Premier League pentru Arsenal.
Tomiyasu îi pasează lui Nketiah. O pasă aiurea.
West Ham reacționează foarte bine după ce a luat gol.
O ocazie pentru Bowen.
Și e iar egalitate.
E unu la unu.
West Ham părăsește terenul cu ceva mai multă energie.
Bine, băieți.
Ne facem singuri probleme cu mingea.
Pentru că cedăm mingea iar și iar.
Trebuie să fim mai activi în apărare.
Jucăm avansat și în forță. Ambele!
Altfel, nu câștigăm.
Era un jucător liber aici și încă unul aici.
Gabi a trebuit să vină să blocheze șutul.
Concentrați-vă! Și jucați cu sufletul.
Nu vă cer altceva.
Nimic altceva! Dar vreau să văd altă echipă pe teren.
O cu totul altă echipă!
Acum nu văd o echipă.
Nu văd o echipă care vrea să joace în Liga Campionilor.
Vrei să joci în Liga Campionilor?
Ești pregătit să joci în Liga Campionilor?
E valabil pentru toți
și pentru toate rezervele care trebuie să contribuie, să ajute.
Am muncit din greu să ajungem până aici
și ne dăm bătuți.
Bine că mai avem 45 de minute
și putem să-i distrugem. Putem să facem asta.
Fizic sunt terminați.
Hai, băieți!
Haide!
Meciul se reia.
O minge pe jos în careu, ajunge la Benrahma.
Deviază din capul lui Holding.
Martinelli are mingea în careu.
Gabriel! Arsenal preia conducerea pentru a doua oară.
Arsenal conduce cu doi la unu
și speră să revină în top patru.
Pe stânga, la Fredericks, o centrare slabă în careu.
E fluierul final.
West Ham United, unu, Arsenal, doi,
trei victorii la rând pentru Arsenal.
Da!
Analizăm cum am jucat, ne studiem jocul,
unii au fost mai buni, am jucat cu centrări.
N-am mai centrat, am făcut presing.
Văd o echipă!
În a doua repriză am fost o echipă.
De asta am câștigat. Jucăm infect uneori, da,
dar suntem o echipă.
M-am luat de voi la pauză și o meritați.
Dar în a doua repriză ați fost mult mai buni.
Putem bate pe oricine.
Pierdem urât. Nico, felicitări pentru scheme!
Trebuie să fim mai energici în prima repriză.
Cu aruncarea de la margine, Sambi...
Degajează mingea!
Da, mai sunt patru partide.
Am terminat cu asta. Chelsea a pierdut aici, Liverpool a pierdut aici,
noi nu pierdem aici, găsim o soluție și câștigăm.
Chiar dacă nu ești mulțumit, zâmbește pentru echipă!
Zâmbește, Pépé, haide!
Da, hai, echipă!
Ce s-a spus la pauză?
Golul încasat pe final de repriză cred că v-a demoralizat.
Ce v-a spus Mikel?
Da, așa e.
Eram dezamăgiți că am luat gol înainte de pauză,
era frumos să se încheie cu unu la zero,
dar a țipat la noi, ne-a certat,
apoi am jucat ca o echipă, cum ne doream.
Voiam să te întreb de Rob, suporterii spun că-i mai bun decât Cannavaro.
Să nu facem comparații! Rob Holding e un Rob Holding foarte bun.
Trebuie să fie fericit pentru ce a făcut azi pentru echipă.
Mai sunt patru partide tensionate.
Da. Au fost tensionate tot anul.
Am început prost, dar uite unde am ajuns,
e meritul nostru. Mai sunt patru meciuri, sperăm să le câștigăm.
Ar fi perfect.
Salut, băieți!
Proaspătul marcator al primului său gol în Premier League.
Era și timpul. Mi-a luat șase ani.
LOCURILE DE LIGA CAMPIONILOR
Arsenal e pe patru,
cu două puncte în plus față de rivalii de la Tottenham Hotspur.
Ce faceți? Suntem toți?
După partida cu West Ham,
echipa medicală se întâlnește pentru a discuta accidentările.
Să începem! Avem accidentări noi, Jord?
Rob n-a venit ieri, o să-l consultăm azi.
A făcut față meciului, nu are tumefieri sau dureri.
Fantastic!
Rick l-a consultat pe Tomiyasu ieri...
Era fericit.
Asta e tot. Ben White e în a noua zi de tratament,
mai are câteva simptome.
O să înceapă să alerge pe bandă
și o să treacă la sală pe finalul săptămânii.
Nu joacă cu Leeds. Cu Tottenham ar fi la limită
și există riscul unei reaccidentări.
Ne lămurim pe parcursul săptămânii,
dar încă n-aș face niciun plan.
În ciuda accidentărilor,
Mikel și restul echipei se pregătesc pentru meciul de acasă cu Leeds.
- Avem o întrunire sau nu? - Direct pe teren!
Am fost titular și am marcat primul gol.
Cu capul. Mereu cu capul.
Agresiv!
Mi-a plăcut la lunile recente
că am reușit să mă implic, să mă simt fotbalist, jucător,
iar dacă echipa termină între primele patru, simt că am ajutat.
Șase la unu.
Rob nu arată bine deloc.
Încearcă să forțeze. Nu-mi place asta.
Clar nu se simte bine.
Rob, ajunge!
Nu vreau să riscăm. Ne oprim.
- Da. - Bine?
Bună pasă!
Ce ai făcut?
M-a durut tot antrenamentul.
Da?
Omul partidei, a dat gol.
Ce poți să mai ceri?
Rob are probleme cu genunchiul.
E trimit la fizioterapeut, pentru o evaluare.
Cine știe ce are genunchiul meu?
Nu se știe niciodată. Încă nu știm.
Poate nu e nimic.
Poate să fie ceva banal. Și...
Prea multe beri.
Dă-o naibii!
- Ai băut câteva? - Nu.
Poftim?
A venit toată lumea?
Ultimele două partide acasă se apropie rapid
și Mikel încearcă orice tactică pentru a menține echipa concentrată.
Am căutat multe luni o melodie, un imn,
să-l folosim înainte de meci, să simțim că suntem implicați toți,
trebuie să aibă o legătură cu clubul.
O să v-o prezint.
Pe tip îl cheamă Louis Dunford
și a scris o melodie despre străzile din nordul Londrei.
NORDUL LONDREI PENTRU TOTDEAUNA
INDIFERENT DE VREME
ASTEA SUNT STRĂZILE NOASTRE
E localnic, e mare fan Arsenal. Parcă a venit soarele pe strada noastră
la momentul potrivit, ca să mai facem un pas pe Emirates.
Vreau să jucați într-o atmosferă incredibilă.
Suporterii insistă să fie pus duminică.
Dacă sunteți de acord, cred că putem aranja asta.
Bukayo e din sudul Londrei, nu din nord.
- Din vest. - Din vestul Londrei.
E bogătaș din Knightsbridge?
Bine, scuze.
- Haide! - Din spate de la Harrods.
ARSENAL - LEEDS UNITED STADIONUL EMIRATES - 8 MAI 2022
Rob și-a revenit la timp pentru a juca al patrulea meci la rând.
Hai, Tunarii
Hai, Tunarii...
Pentru mine, Arsenal e senzația de acasă.
E ceva diferit aici.
MUZICIANĂ
Are acel je ne sais quois. Ceva ce nu poți defini,
e pur și simplu Arsenal. E acasă.
Ești binevenit aici și e frumos.
Suntem în perioada de reconstrucție, asta e atmosfera.
Cred că putem ajunge iar în vârf.
Ca suporter, ca fan, crezi mereu că e posibil.
Da.
Am lipsit un sezon din Europa
și asta era ceva aproape garantat aici.
Avem nevoie de serile cu meciuri europene.
Suporterii merită asta.
Mulțumesc că m-ați primit.
Clubul a hotărât să pună melodia lui Louis Dunford înainte de meci.
- Salut! - E un moment important.
O onoare uriașă pentru muzicianul local.
Iubirea suporterilor pentru melodie a fost suficientă...
MUZICIAN
Nu mai am cuvinte, sincer să fiu.
Nordul Londrei pentru totdeauna
Indiferent de vreme
Astea sunt străzile noastre
Și inima mea n-o să vă părăsească
Sângele meu o să curgă mereu
Prin piatră
Arsenal intervine rapid. Eddie Nketiah reacționează genial!
Arsenal domină începutul partidei...
Gabriel Martinelli.
Excelent dribling al tânărului brazilian! Eddie e în mare formă!
Eddie Nketiah înscrie două goluri în zece minute.
În ciuda ripostei din repriza secundă...
La colțul lung! Diego Llorente!
...Tunarii câștigă cu doi la unu.
După patru victorii la rând,
Arsenal e la patru puncte de Tottenham Hotspur.
Hai, băieți!
Dacă înving joi rivalii din nordul Londrei,
își asigură calificarea în Liga Campionilor.
E un meci foarte important.
Încă o problemă e Kane.
Trebuie să facem presing
și să atacăm mingea cât mai repede.
În două pase nu se descurcă cu mingea.
Putem să-i terminăm, suntem la 20 de metri de poartă.
Așa trebuie să jucăm.
E limpede?
- Bine. În regulă? - Da.
O să fie o atmosferă ostilă, nu?
O să fie incredibil.
Nu țin minte de când n-am mai văzut un derby așa de important, datorită mizei.
Miza e viitorul.
Cum e să știi că lupți cu Tottenham pentru o clasare între primele patru?
E o rivalitate specială
și înfruntăm o echipă care ne e vecină
și una dintre principalele rivale.
Pentru mine e momentul să ne facem treaba,
să ne bucurăm de moment.
Luptăm cu Tottenham pentru top patru,
cred că o să fie unul dintre cele mai tari derby-uri din ultima vreme.
Care e pronosticul tău?
Încerc să nu mă gândesc, cred că e cea mai bună soluție.
Un hat-trick mâine?
ATACANT
Sper ca eu sau altcineva să marcheze,
contează să câștigăm, eu o să dau tot.
Ne trebuie trei puncte, indiferent cum le obținem.
Haide!
TOTTENHAM HOTSPUR - ARSENAL STADIONUL TOTTENHAM HOTSPUR - 12 MAI 2022
E un meci care stârnește emoții puternice în ambele tabere,
mai ales când vii pe teritoriul inamic,
unde o urăsc pe Arsenal.
Hai, Spurs!
Când ați câștigat ultima oară Liga Campionilor?
Ați câștigat vreodată?
De 27 de ori la rând. N-ați câștigat niciodată!
Țin cu Arsenal de o viață. Să revenim în top
și să obținem calificarea în Liga Campionilor aici, contra lor? Perfect!
ÎNDRĂZNEȘTE - VISEAZĂ - FĂ
Adunarea!
Călătoria a început acum nouă luni.
Acum nouă luni,
aveam trei înfrângeri la începutul sezonului
și am scris în vestiar ce simt pentru voi.
Am spus că, atunci când am dubii, când mă tem,
când trec prin diverse momente,
mă bucur că lucrez cu voi în fiecare zi.
E un privilegiu.
Am jucat cu Spurs,
apoi ați început să contribuiți la istorie,
ați asimilat tot ce am vrut să creez.
Am plecat în Dubai și ne întrebam
dacă putem visa să jucăm în Liga Campionilor la anul.
E posibil?
A fost dificil, așa e.
Dar azi avem șansa să facem ce trebuie ca să reușim.
Să ieșim pe teren, să fim noi înșine
și să câștigăm meciul, așa cum merităm.
Meritați, v-o spun din suflet.
O meritați și vreau să vă fiu alături,
pentru că e un privilegiu să vă reprezint, să vă fiu antrenor.
Ieșiți pe teren și câștigați!
- Hai, băieți! - Haide!
Pe una dintre aceste echipe o așteaptă Tărâmul Făgăduinței.
Ascultați ce zgomot fac!
Ødegaard șutează, mingea e deviată
și Hugo Lloris o prinde.
Arsenal a început încrezătoare.
O centrare cu stângul. Son e acolo, Sessegnon e acolo!
Arbitrul acordă penalti!
A fost o împingere! Paul Tierney a văzut-o.
Harry Kane, față în față cu Ramsdale!
Înscrie!
Își menține procentajul, e 100% la penaltiuri contra lui Arsenal!
Spurs continuă să dea bătăi de cap apărării lui Arsenal.
Un cartonaș galben.
Mă gândeam că Rob Holding nu poate să fie atât de agresiv cu Son.
Apoi, după doar șapte minute...
Holding e iar implicat.
Son a căzut. Holding l-a lovit, pare ceva grav.
Holding are probleme. E al doilea cartonaș galben.
Și iată-l pe cel roșu!
Arsenal rămâne în zece oameni.
Paul Tierney n-a avut de ales. Holding e eliminat.
La naiba!
N-ar fi trebuit să fim unu la unu.
Tot timpul, unu la unu.
Centrarea, lovitura de cap!
Harry Kane înscrie cu capul la colțul lung
în fața celor zece jucători de la Arsenal. Spurs conduce cu doi la zero.
Paul Tierney fluieră finalul primei reprize.
S-a terminat prima repriză. O luăm de la capăt.
- Am mai revenit. - Nu vă lăsați!
Azi nu e ultima zi în care putem strica tot.
Mai avem două partide, nu putem uita asta.
Situația e destul de complicată.
Trebuie s-o scoatem la capăt împreună.
Ați înțeles?
Harry Kane e foarte puternic.
Harry Kane îi pasează lui Son!
Bucurie pentru Spurs în derby-ul nordului Londrei!
Arbitrul fluieră finalul meciului.
E o victorie importantă.
Spurs se apropie la un punct de Arsenal, care încă e pe patru.
Uităm meciul ăsta. Da?
Nu mai vorbim despre el, s-a sfârșit.
Fără rețele sociale, fără prostii în presă.
Nu le spuneți nimic. Nu putem face nimic, s-a terminat.
Știți cum am pierdut.
Trebuie să mergem mai departe. Acum, în clipa asta... Mo, uită-te la mine!
Trebuie să încercăm să învingem Newcastle.
Meciul ăsta s-a dus, nu putem schimba nimic.
Învățăm,
o să mă plâng de tot ce pot ca să apăr clubul,
pentru că a fost o bătaie de joc,
dar asta e, încă ne controlăm soarta.
Și asta e situația ideală,
pentru că depinde doar de noi.
Începe acum. Așa că discutați despre Newcastle!
Fruntea sus, adunați-vă energia!
Recuperați-vă, urmează Newcastle.
Fiecare dintre voi! Bine? Haide!
A fost o prăbușire în seara asta.
A fost o prăbușire care le poate afecta sezonul.
Nu au arătat ca o echipă care merită să fie între primele patru.
Rob Holding, ce faci?
Rob pare un individ liniștit. Ce crezi că s-a întâmplat?
Putem să ne întrebăm ce s-a întâmplat la prima acțiune.
La a doua, oricine a jucat fotbal
și orice fundaș o să-ți spună
că nu te poți apăra altfel, pentru că nu poți să-ți tai mâinile.
Voiam să jucăm meciul așa cum ne doream,
nu ni s-a permis asta. Și ăsta e marele meu regret.
Am crezut că o să obținem un rezultat bun. O victorie.
Toți aveam emoții puternice... Mai ales că era o miză uriașă.
PORTAR
În special pentru o echipă care n-a mai reușit asta.
Cred că asta ne-a zdruncinat.
Nu privim în urmă. S-a terminat, uităm!
Depinde de noi, mai sunt două meciuri.
Trebuie să învingem Newcastle și ăsta e obiectivul nostru.
Salut!
După înfrângerea de joi,
Mikel are trei zile să-și pregătească jucătorii
pentru partida din deplasare cu Newcastle.
Primul meci al sezonului.
Să zicem că vă spuneam înainte să jucăm cu Brentford
că, după 36 de meciuri,
trebuie să învingem la Newcastle,
pentru ca în ultima etapă
să știm că suntem în Liga Campionilor. Ce ați fi spus?
Ce ați fi spus? Nu. Suntem în clipa asta,
în situația asta ne aflăm.
Trebuie să învingem la Newcastle. Bine?
Clasarea în top patru depinde de voi.
Două victorii și v-ați calificat. Altfel, terminați pe cinci.
Având în vedere unde erați sezonul trecut,
e un motiv de sărbătoare? E bine și cinci?
Nu. Vrem să jucăm în Liga Campionilor, ăsta e obiectivul.
Am ajuns departe, depinde de noi.
S-au întâmplat multe în ultimele luni ca să ajungem aici.
Trebuie să reușim.
Prietene, Newcastle, luni seară. O să avem de tras.
Oamenii știu ce s-ar întâmpla
dacă am câștiga meciul ăsta. E dificil pentru un club care încearcă
să revină pe culmi și e la o victorie de reușită.
NEWCASTLE UNITED - ARSENAL STADIONUL ST. JAMES' PARK - 16 MAI 2022
St. James' Park freamătă,
nu vrei să joci acolo când sunt așa.
În primele 15-20 de minute o să te copleșească.
Trebuie să înveți să faci față ostilității și intensității.
Tot sezonul se rezumă la meciul ăsta, trebuie să câștigăm.
Altfel, n-avem șanse la top patru.
Ar fi cumplit să ratăm șansa pe final de sezon.
E ca o finală de cupă, e foarte important.
O să fie un meci strâns, dar cred că o să câștigăm,
am încredere în băieți.
Suntem un club mare, trebuie să revenim unde merităm,
între primele patru, o putem face acum. Dacă dăm greș, o să fie greu.
Dacă reușim, revenim printre numele mari și apoi putem face ce e de făcut.
Hai, băieți!
Nu vă lăsați! De la început!
Luptați împreună!
- Să luptăm împreună! - Bucurați-vă de luptă!
Adunarea!
Haide!
Mai e cineva?
Băieți, simt energia.
Știu ce energie e în încăperea asta,
mai sunt șase zile, dar contează ziua de azi.
Trebuie să luăm energia asta și s-o folosim pe teren.
V-ați câștigat dreptul să trăiți clipa asta.
Contează încrederea. Credeți în ceilalți,
în voi înșivă și jucați!
Vreau să văd hotărâre de la bun început.
Jucați ofensiv,
atacați, preluați inițiativa!
Vreau energie din primul minut. Să văd că ne dorim mai mult victoria.
S-o văd la fiecare minge!
Pe bancă, la fel. Ne-o dorim mai mult decât ei!
Trebuie să vedem asta. Suntem gata.
- Hai, băieți! - Haide!
- Hai! - Să mergem!
Hai, băieți!
Ben White revine ca fundaș central.
E un jucător foarte important.
Rob Holding e suspendat după cartonașul roșu.
Atmosfera e electrică pe stadion.
Pentru Arsenal, e momentul crucial,
e în joc obiectivul lor în acest sezon.
Arsenal poate aduce visul suprem,
meciurile de Liga Campionilor, înapoi pe Emirates.
Pasă filtrantă inteligentă! O paradă reușită.
Arsenal e sub presiune la început de meci.
Saint-Maximin trece de Tomiyasu.
Superbă intervenție a lui Ramsdale! Newcastle joacă foarte bine.
Arsenal începe slab.
Tomiyasu e înlocuit și au avut doar un șut pe poartă în prima repriză.
Se încheie prima repriză.
Newcastle domină, e echipa mai bună deocamdată.
Luați-o de la zero, băieți! Haide!
Pierdem toate mingile. De fiecare dată când avem mingea, o pierdem.
Băieți, când vreți să obțineți ceva trebuie să suferiți.
Știți asta?
Câștigați-vă dreptul să jucați!
Trebuie să câștigați duelurile, să jucați compact, să recuperați,
să fiți primii la minge, pentru că deocamdată vă domină.
La toate capitolele! Trebuie să schimbăm situația.
Pentru asta aveți nevoie de minge.
Dacă lovitura liberă e aici,
iar ei vin și au mingea...
Ataci mingea și-i lași pe Gabi și pe Granit acolo.
Provocați-i, faceți ceva!
Să schimbăm felul în care jucăm!
Haide!
Hai, băieți!
Visăm la Liga Campionilor, dar jucăm ca în divizia secundă.
Treziți-vă 45 de minute!
Trebuie să jucăm cum joacă ei.
Haide!
Să-mi fut una! Treziți-vă, băieți!
Haide!
Pasiune! Trebuie să luptăm! Haide!
Newcastle continuă să domine.
Arsenal rezistă. Dar, în minutul 56...
Fundașul disperat trimite mingea în propria plasă.
Arsenal are probleme mari.
O revenire e foarte grea.
Longstaff trimite printre adversari.
Ramsdale apără foarte bine. Guimarães!
Speranțele lui Arsenal pentru Liga Campionilor
atârnă de un fir de ață.
Privirea cruntă a lui Arteta spune tot.
O înfrângere cu doi la zero și speranța unei clasări pe patru aproape a dispărut.
E un rezultat devastator pentru Mikel și jucătorii lui.
Nu contează ce spun sau ce spuneți,
e prea târziu.
Au fost de 10.000 de ori mai buni decât noi azi.
În toate. N-am controlat jocul.
N-am câștigat mingi, n-am pasat,
am fost oribili cu mingea, nu eram organizați.
Nu ne-a ieșit nimic. Nimic!
Vă țineți gura și acceptați situația.
Puteam să luăm opt goluri. O să plângeți când vedeți ocaziile.
O să plângeți pentru cum am jucat.
De fapt, nu am jucat nimic.
E jenant să ne prezentăm în halul ăsta.
E jenant!
Ce s-a întâmplat azi e inacceptabil.
Dacă acceptați așa ceva, trăiți pe altă lume.
Trăiți pe altă lume!
Nicio grijă, discut eu cu lumea.
Dar azi mi-e foarte greu să vă apăr.
O să înfrunt eu toate mizeriile. Iar.
Nicio grijă! Fiți pregătiți de antrenament mâine,
pentru că o să ne aștepte suporterii.
În fotbal nu se știe niciodată. Poate pierd cu Norwich.
E un moment trist al vieții mele.
Newcastle a avut o repriză mai bună.
Sincer, Newcastle a fost echipa mai bună,
făcea presing mai agresiv, e trist să vezi așa ceva.
Depindea doar de noi,
dar am venit aici, nu vreau să jignesc Newcastle,
dar trebuia să-i învingem.
Locul de Liga Campionilor era al nostru.
Nu ne-am mai calificat de șase ani, și asta mă termină.
E liniște.
Dar e așa cum e normal.
Ar fi ciudat ca oamenii să râdă, să glumească, să facă gălăgie.
Unii suferă.
E dezamăgitor...
Te gândești la ce puteai face mai bine.
FUNDAȘ
N-am jucat trei săptămâni, iar când m-am întors am dat un autogol.
E o porcărie, dar...
Nu te poți concentra prea mult la treburile astea,
tot sezonul am jucat bine și...
Sezonul următor o să fim mai buni.
Când ești atât de aproape de un obiectiv atât de important,
dar îl ratezi,
dezamăgirea e și mai mare.
Dar e în trecut, n-avem ce face, nu putem schimba meciul cu Newcastle.
Aveam ceva de făcut, am dat greș
din mai multe motive.
Acum așteptăm și sperăm să greșească cealaltă echipă.
Mai avem o șansă la Liga Campionilor.
Trebuie să ne rugăm...
FUNDAȘ
...să ne ajute și noi să câștigăm trei puncte.
Ca să revină pe locul patru,
Arsenal trebuie să câștige în ultima etapă, contra lui Everton.
Și să spere că Norwich, ultima clasată, poate învinge Tottenham.
Să ne așezăm!
Ultima conferință a sezonului, îl las pe Mikel să vorbească.
În primul rând, vă mulțumesc.
A fost o călătorie lungă, una foarte dificilă,
dar cred că am evoluat mult.
Am dat dovadă de unitate între personal,
jucători, toată lumea de la club și în special suporteri,
care ne-au susținut tot sezonul,
mai ales în clipele grele.
Am făcut ce am prevăzut acum un an.
Cu jucătorii tineri, cu ajutorul veteranilor,
cu publicul din nou pe stadion,
creând o conexiune la club.
La începutul sezonului
nu mă așteptam să încheiem aproape de top.
În general, aș spune că a fost un sezon bunicel.
Dacă e Europa League sau Liga Campionilor, nu mă supăr.
Sunt optimist când e vorba de echipă,
țin cu ea la bine și la rău.
Vrem să ducem clubul la un nou nivel,
sper să avem din nou o zi măreață în fața suporterilor.
ARSENAL - EVERTON STADIONUL EMIRATES - 22 MAI 2022
Începutul pare să fie unul bun.
Martinelli șutează. Cere henț.
Penalti!
Și Martinelli înscrie!
Îl păcălește pe Begovic cu o execuție frumoasă
și Arsenal conduce cu unu la zero.
Centrare și gol!
Doi la zero pentru Arsenal, înscrie Eddie Nketiah!
Avem cea mai frumoasă slujbă din lume.
Uneori uiți asta din diverse motive,
dar trebuie să râzi în fiecare zi,
să te bucuri de fiecare zi, fiindcă nu știm ce o să se întâmple mâine.
Vești proaste, Tottenham conduce cu doi la zero la Norwich, nu mai sunt speranțe.
Au fost clipe fantastice și e dezamăgitor,
dar, cum spuneam, cred că în vară
o să ne dăm seama că am ratat
o mare ocazie, dar a fost și un sezon în care am progresat.
Iată-l pe Cédric.
Ce gol! Cédric Soares!
Suporterii sunt incredibili. A fost ceva special.
Vrem să jucăm în cupele europene, cred că suntem destul de buni.
FUNDAȘ
Și treptat o arătăm.
Mingea ajunge la Gabriel!
Înscrie!
Cédric pasează decisiv, Gabriel înscrie, e patru la unu.
Stau aici
și mă gândesc că am terminat pe opt doi ani la rând,
iar acum facem un nou pas, ne-am calificat în Europa League.
DIRECTOR EXECUTIV
A fost un sezon reușit,
cu o umbră de dezamăgire, pentru că am jucat foarte bine
și o să luptăm până la capăt.
Iată și fluierul final!
Arsenal a câștigat clar.
Mikel Arteta zâmbește larg.
Clubul e tot mai puternic, o să avem succes pe viitor,
pentru că jucătorii au acumulat experiență pe parcurs.
REZULTAT FINAL ARSENAL 5 - 1 EVERTON
Trebuie să ai o abordare filozofică. Succesul din sezonul ăsta
a însemnat clasarea pe cinci, progresul făcut.
După ziua de azi n-o să ne vedem o vreme.
Primul lucru pe care vreau să-l spun și pe care l-am tot repetat
e că sunt mândru, norocos și recunoscător să lucrez cu voi în fiecare zi.
De când am venit aici și până azi,
felul în care mă identific cu voi personal, emoțional, profesional...
Nu știu dacă o să mai am parte de așa ceva în carieră.
Sunt foarte atașat de acest grup.
În primul rând, vă mulțumesc mai ales pentru momentele grele.
Mi-au plăcut momentele grele.
Am creat așteptări foarte greu de îndeplinit
și pentru mine... A fost felul în care le-am ratat.
Putem să ratăm obiectivele, dar noi am făcut-o într-un mod dureros
și n-o să-mi revin multă vreme.
Meritați o vacanță frumoasă.
Meritați recunoștința mea și de aceea v-am spus toate astea,
pentru cum sunteți ca oameni, cum ați acceptat deciziile
și uneori greșelile pe care le facem eu sau clubul.
Dar am fost uniți. Vă mulțumesc mult.
Vă doresc vacanță plăcută, o meritați.
Ne vedem sezonul viitor. Bine?
Hai, băieți!
Hai, băieți! Lăsați telefoanele! Haide!
Ce paradă senzațională!
MULȚUMIRI JUCĂTORILOR, ANTRENORILOR ȘI PERSONALULUI ECHIPEI ARSENAL
Subtitrarea: Robert Ciubotaru
RedactorAnca Tach